458.45 REGOLI DWAR AWTORIZZAZZJONI GĦAD-DISPENSA TA’ GASS MEDIĊINALI MINN POSTIJIET LI M’HUMIEX SPIŻERIJA L-AVVIŻ LEGALI 243 ta’ l-2007. L-AVVIŻ LEGALI 243 ta’ l-2007. 1. Titolu. It-titolu ta’ dawn ir-regoli hu Regoli dwar Awtorizzazzjoni għad-Dispensa ta’ Gass Mediċinali minn Postijiet li m’humiex Spiżerija. 2. Dispensa ta’ gass mediċinali. Il-gass mediċinali m’għandux jiġi mibjugħ jew fornut minn xi post ieħor jekk mhux spiżerija kemm-il darba ma jkunx hemm awtorizzazzjoni maħruġa mill-Awtorità dwar il-Liċenzjar bla ħsara għal dawk il-kondizzjonijiet magħmulin mill-istess Awtorità. 3. Ħruġ ta’ awtorizzazzjoni. (1) L-awtorizzazzjoni ma għandhiex tinħareġ kemm-il darba ma jkunx hemm talba bil-miktub mill-applikant li tiġi indirizzata lill-Awtorità dwar il-Liċenzjar. (2) Id-dettalji ta’ kull ma jkun ser isir għandhom jiġu ppreżentati u dawn għandhom jinkludu: (a) l-isem u l-indirizz ta’ l-applikant; (b) l-indirizz tal-post li jkun ser jiġi użat għal dak l-għan; (ċ) l-apparat u l-faċilitajiet ta’ kontroll; (d) informazzjoni, dokumentazzjoni jew provi li juru li l-post ikun adattu adegwat, u li jkun hemm faċilitajiet, istallazzjonijiet u apparat adatti li jiżguraw il-ħażna u d-dispensa tal-prodott kif imiss; (e) l-isem u l-indirizz ta’ l-ispiżjar responsabbli li jkun professjonalment responsabbli għal kull ma jsir; (f) kull informazzjoni, dokumentazzjoni jew provi oħra li jistgħu jintalbu mill-Awtorità dwar il-Liċenzjar. 4. Kondizzjonijiet ta’ l-awtorizzazzjoni. (1) L-awtorizzazzjoni għandha tkun biss tapplika għad-dispensa ta’ gass mediċinali mill-post imsemmi fiha. (2) Dik l-awtorizzazzjoni ma tistax tiġi trasferita. 5. Validità u tiġdid ta’ l-awtorizzazzjoni. (1) L-awtorizzazzjoni għandha tiġi maħruġa għal żmien sena u għandha tispiċċa meta tiskadi. (2) L-awtorizzazzjoni tista’ tiġi mġedda wara li ssir talba bil-miktub lill-Awtorità dwar il-Liċenzjar għaldaqstant, ta’ l-anqas tliet xhur qabel ma jiskadi ż-żmien tal-validità tagħha. 6. Responsabbiltà li għandu l-ispiżjar. (1) L-ispiżjar responsabbli għandu jinżamm responsabbli għat-tqassim tal-gass mediċinali u għandu jagħmel dan jekk biss tiġi preżentata riċetta. (2) L-ispiżjar responsabbli għandu jsegwi l-kriterji u l-kondizzjonijiet kollha dwar id-dispensa tal-gass mediċinali skond ma jiġu stabbiliti mill-Awtorità dwar il-Liċenzjar minn żmien għal żmien. 7. Drittijiet li jappartjenu lill-Awtorità dwar il-Liċenzjar. L-Awtorità dwar il-Liċenzjar għandu jkollha d-dritt li temenda, tissospendi jew tirrevoka awtorizzazzjoni jekk: (a) xi dettall mogħti fl-applikazzjoni li abbażi tagħhom tkun ġiet maħruġa l-awtorizzazzjoni jirriżulta li jkun falz jew mhux komplut; (b) tkun ġratxi bidla materjali f’ċirkostanzi li jkollhom x’jaqsmu ma’ dawk id-dettalji; (ċ) id-disposizzjonijiet ta’ l-awtorizzazzjoni jkunu ġew miksurin mid-detentur ta’ l-awtorizzazzjoni; (d) ti ġrixiċirkostanza oħra li tkun stabbilita bl-Att jew taħt l-Att.